-РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

10 Број 06-2/352-19

18. децембар 2019. године

Б е о г р а д

ЗАПИСНИК

60. СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ, ТУРИЗАМ И ЕНЕРГЕТИКУ, ОДРЖАНЕ 17. ДЕЦЕМБРА 2019. ГОДИНЕ

 Седница је почела у 13 часова и 7 минута.

 Седницом је председавала Снежана Б. Петровић, председник Одбора.

 Поред председника, седници су присуствовали чланови Одбора: Александра Томић, Станислава Јаношевић, Студенка Стојановић, Јелена Мијатовић, Зоран Бојанић, Снежана Р. Петровић, Ана Чарапић и Горица Гајић.

 Седници је присуствовала Снежана Пауновић, заменик члана Одбора Новице Тончева.

 Седници нису присуствовали чланови Одбора: Томислав Љубеновић, Александар Стевановић, Дејан Николић, Владимир Маринковић, Иван Костић, Војислав Вујић и Здравко Станковић, нити њихови заменици.

 Седници су, на позив председника, присуствовали Душан Вучковић, помоћник министра привреде, и из Министарства трговине, туризма и телекомуникација: Јован Стојић, помоћник министра и Ана Гемаљевић, саветник.

 На предлог председника, Одбор је већином гласова утврдио следећи

Д н е в н и р е д

1. Разматрање Предлога закона о изменама и допунама Закона о привредним друштвима, који је поднела Влада (број 023-2816/19 од 14. новембра 2019. године), у појединостима;
2. Разматрање Предлога закона о изменама и допуни Закона о Централној евиденцији стварних власника, који је поднела Влада (број 011-2663/19 од 25. октобра 2019. године), у појединостима;
3. Разматрање Предлога закона о изменама и допуни Закона о посредовању у промету и закупу непокретности, који је поднела Влада (број 464-2726/19 од 4. новембра 2019. године), у појединостима.

 Пре разматрања тачака утврђеног дневног реда, Одбор је већином гласова усвојио предлог да се обави расправа о поднетим амандманима и да се Одбор једним гласањем изјасни о амандманима које је Влада прихватила и једним гласањем о амандманима које Влада није прихватила (тзв. групно гласање).

Прва тачка дневног реда: **Предлог закона о измени и допунама Закона о привредним друштвима**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о измени и допунама Закона о привредним друштвима и на основу члана 156. став 3. Пословника, поднео извештај Народној скупштини.

 Одбор је одлучио да предложи Народној скупштини **да одбије** следеће амандмане:

- на члан 1. који је поднела народни посланик Александра Белачић;

- на члан 2. који је поднела народни посланик Наташа Сп. Јовановић;

- на члан 3. који је поднео народни посланик Александар Шешељ;

- на члан 4. који је поднео народни посланик Милорад Мирчић;

- на члан 5. који је поднео народни посланик Петар Јојић;

- на члан 6. који је поднела народни посланик Вјерица Радета;

- на члан 6. који је поднеo народни посланик Марјан Ристичевић;

- на члан 7. који је поднео народни посланик Никола Савић;

- на члан 8. који је поднео народни посланик Немања Шаровић;

- на члан 9. који је поднео народни посланик Милорад Мирчић;

- на члан 10. који је поднео народни посланик Александар Шешељ;

- на члан 11. који је поднела народни посланиик Вјерица Радета.

 За известиоца Одбора на седници Народне скупштине одређена је Снежана Б. Петровић, председник Одбора.

Друга тачка дневног реда - **Предлог закона о изменама и допуни Закона о Централној евиденцији стварних власника**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допуни Закона о Централној евиденцији стварних власника и на основу члана 156. став 3. Пословника, поднео извештај Народној скупштини.

 Одбор је одлучио да предложи Народној скупштини **да одбије** следеће амандмане:

- на члан 2. који је поднела народни посланик Вјерица Радета;

- на члан 3. који је поднео народни посланик Маријан Ристичевић;

- на члан 3. који је поднела народни посланик Наташа Сп. Јовановић;

- на члан 3. који је поднео народни посланик Александар Шешељ.

 За известиоца Одбора на седници Народне скупштине одређена је Снежана Б. Петровић, председник Одбора.

Трећа тачка дневног реда- **Предлог закона о изменама и допуни Закона о посредовању у промету и закупу непокретности**

 Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама и допуни Закона о посредовању у промету и закупу непокретности и на основу члана 156. став 3. Пословника, поднео извештај Народној скупштини.

 Одбор је одлучио да предложи Народној скупштини **да прихвати** амандмане на чл. 1. и 3. Предлога закона, које је поднела Влада.

 Одбор је одлучио да предложи Народној скупштини **да одбије** следеће амандмане:

- на члан 1. који је поднела народни посланик Наташа Сп. Јовановић;

- на члан 1. који је поднео народни посланик Александар Шешељ;

- на члан 2. који је поднео народни посланик Александар Шешељ;

- на члан 2. који је поднела народни посланик Вјерица Радета;

- на члан 2. који је *са исправком* поднеo народни посланик Срето Перић;

- на члан 3. који је поднео народни посланик Петар Јојић;

- на члан 3. који је поднео народни посланик Милорад Мирчић;

- на члан 3. који је поднео народни посланиик Александар Шешељ;

- на члан 3. који је поднео народни посланик Маријан Ристичевић;

- на члан 4. који је поднела народни посланик Вјерица Радета;

- на члан 5. који је поднео народни посланик Немања Шаровић.

 За известиоца Одбора на седници Народне скупштине одређена је Снежана Б. Петровић, председник Одбора.

 Седница је закључена у 13 часова и 12 минута.

 Седница је преношена у live stream-у и тонски снимана, а видео запис се налази на интернет страници Народне скупштине.

|  |  |
| --- | --- |
|  СЕКРЕТАРАлександра Балаћ |  ПРЕДСЕДНИК Снежана Б. Петровић |